Diari Oficial de la Generalitat Valenciana


Sumari del DOGV 8963, del 30-11-2020 (2020/10937)

RESOLUCIÓ de 26 de novembre de 2020, de la consellera de Justícia, Interior i Administració Pública, per la qual es constitueix la comissió de selecció 1-O encarregada de l'elaboració i correcció de la part comuna en els exercicis de les proves selectives d'accés, mitjançant processos ordinaris, per als cossos/escales A2-02, A2-20 i A2-25, d'administració especial, de les convocatòries derivades de les ofertes d'ocupació pública de 2017 i 2018 per al personal de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8963

Data del DOGV
:   30-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/10002


Data del document
:   26-11-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 26 de novembre de 2020, de la consellera de Justícia, Interior i Administració Pública, per la qual es constitueix la comissió de selecció 1-O encarregada de l'elaboració i correcció de la part comuna en els exercicis de les proves selectives d'accés, mitjançant processos ordinaris, per als cossos/escales A2-02, A2-20 i A2-25, d'administració especial, de les convocatòries derivades de les ofertes d'ocupació pública de 2017 i 2018 per al personal de l'Administració de la Generalitat. [2020/10853]  
  
  
Les ofertes d'ocupació pública de 2017 i 2018 van ser determinades i aprovades en el Decret 210/2017, de 22 de desembre, i el Decret 224/2018, de 14 de desembre, del Consell, respectivament.  
En execució d'aquells decrets i a proposta de la Direcció General de Funció Pública, la consellera de Justícia, Interior i Administració Pública, en exercici de les atribucions conferides en la lletra i de l'apartat de l'article 9 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, va dictar les ordres per les quals es convoquen les proves selectives d'accés als cossos d'administració especial esmentats i que es descriuen en els annexos de la present resolució, les bases de la qual comparteixen múltiples aspectes comuns.  
  
En aquestes bases, sota el títol «Proves selectives», s'estableix, en tots els casos, que el procediment de selecció serà el de concurs oposició que constarà d'una fase d'oposició, de caràcter obligatori i eliminatori, i d'una fase de concurs de caràcter obligatori.  
Igualment, en totes aquestes s'assenyala que l'oposició constarà de dos exercicis obligatoris i eliminatoris. El primer d'aquests consistirà a contestar per escrit un qüestionari de 100 preguntes, sobre la totalitat del temari recollit en l'annex I, de les quals, 40 preguntes versaran sobre les matèries comunes recollides en la part general, i altres 60 es formularan sobre el temari específic denominat «part especial», amb quatre respostes alternatives de les quals només una serà la correcta; coincidirà, així mateix, en la determinació del temps mínim per a la realització de l'exercici, en la forma de procedir en la qualificació, en el nivell de coneixements mínims exigits i en la fórmula aplicable per a la correcció i l'establiment de les qualificacions finals.  
Els òrgans tècnics de selecció de les proves selectives estan regulats en l'article 57 de la Llei 10/2010, de 9 de juliol, de la Generalitat, d'ordenació i gestió de la funció pública valenciana; en els articles 28 a 31 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en les respectives bases de cadascuna de les convocatòries afectades per la present resolució.  
  
D'altra banda, l'article 29 del Decret 3/2017, de 13 de gener, del Consell, anteriorment esmentat, estableix que en les convocatòries que efectue l'Administració de la Generalitat, juntament amb els òrgans tècnics de selecció de cadascun dels cossos, escales o agrupacions professionals funcionarials, es podrà nomenar una comissió de selecció, integrada per membres dels esmentats òrgans, a la qual correspondrà l'elaboració i correcció de les proves comunes. El nombre de components serà imparell i no inferior a tres titulars i tres suplents.  
  
L'article 51 de la Llei 10/2010, de 9 de juliol, de la Generalitat, d'ordenació i gestió de la funció pública valenciana estableix, entre d'altres, com a principis que han de regir els procediments de selecció, els d'agilitat, eficàcia i eficiència. En aquest sentit, i atesa la necessitat urgent de dotar aquesta administració del personal qualificat necessari per a la consecució de les finalitats que li són pròpies, i a fi d'impulsar el desenvolupament dels processos selectius convocats d'acord amb les ofertes d'ocupació pública de 2017 i 2018, es considera adequat, convenient i oportú, constituir la comissió de selecció resultant de les agrupacions de les convocatòries que s'indiquen en l'annex que s'adjunta a aquesta resolució, a fi d'agilitar el desenvolupament i l'execució dels processos selectius inclosos en cadascuna d'aquelles agrupacions, tot això, de conformitat amb el que estableix l'article 29 del Decret 3/2017.  
D'acord amb el que s'ha exposat, en virtut de les competències atribuïdes pels articles 9 de la Llei 10/2010 i 28.2 i 29 del Decret 3/2017, anteriorment esmentats, resolc:  
  
Primer. Constitució de la comissió de selecció  
Es constitueix la comissió de selecció a què es refereix l'article 29 del Decret 3/2017, mitjançant les agrupacions resultants de les convocatòries publicades per a la selecció de personal dels cossos i escales pertanyents als grups o subgrups de titulació A2, d'administració especial, que s'indica en l'annex de la present resolució, que tindran com a missió principal l'elaboració i correcció de la part comuna corresponent a la part general del primer exercici per a cadascuna d'aquelles en el torn lliure i, si escau, diversitat funcional, amb les persones que han sigut designades com a titulars i suplents (mantenint aquesta condició) de les secretaries dels òrgans tècnics de selecció nomenats en cadascuna d'aquelles convocatòries.  
  
Segon. Presidència i secretaria  
Entre les persones titulars i suplents de les comissions de selecció resultants de les agrupacions que consten en l'annex adjunt, exerciran les funcions pròpies de la presidència, les de major edat, i de la secretaria, les de menor.  
  
Tercer. Atribucions i seu  
Les comissions de selecció gaudiran de tots els drets, facultats i atribucions que les disposicions aplicables assignen als òrgans tècnics de selecció, i el funcionament es regirà per la mateixa normativa i se subjectarà als mateixos principis que aquests, amb les particularitats que, quant al seu funcionament s'estableixen, a fi de coordinar els seus treballs amb els dels OTS de cadascuna de les convocatòries de la seua agrupació.  
A l'efecte de comunicacions i de qualsevol altra incidència, les comissions de selecció resultants de les agrupacions tindran la seu en la Direcció General de Funció Pública, carrer de la Democràcia, 77, torre 4, 46516, València.  
  
Quart. Funcions  
Correspon a la comissió de selecció:  
a) La determinació concreta del contingut de les preguntes del primer exercici de la part general o comuna, dels temaris inclosos en cadascuna de les convocatòries agrupades el contingut dels quals és idèntic per a totes aquestes.  
b) Elaborar la plantilla de respostes per a la correcció i publicació.  
  
c) Resoldre qualsevol tipus d'al·legacions relatives a aquestes preguntes i, si escau, modificar, corregir i publicar la plantilla resultant.  
  
d) Informar sobre les impugnacions que contra les preguntes pogueren formular-se.  
e) Qualsevol altra que calga per a l'efectiva coordinació amb els OTS de les convocatòries agrupades.  
  
Cinqué. Contingut de la part comuna del primer exercici  
D'acord amb el que es disposa en les respectives convocatòries, els exercicis per als aspirants que concórreguen als cossos pertanyents als grups o subgrups de titulació A2, d'administració especial, que s'esmenten en els annexos, consistiran a contestar per escrit un qüestionari de 100 preguntes, de les quals 40 versaran sobre les matèries comunes recollides en els annexos de les seues respectives convocatòries corresponents a la part general del torn, lliure i/o diversitat funcional, amb quatre respostes alternatives de les quals només una d'aquestes serà la correcta.  
  
Sisé. Qualificació del primer exercici i efectes  
El resultat de les qualificacions obtingudes en la part comuna, d'acord amb les decisions adoptades per la comissió de selecció, afectarà per igual totes les persones aspirants d'una mateixa agrupació de convocatòries i s'adherirà a les qualificacions que cada òrgan tècnic de selecció determine en la part especial, i l'elaboració d'aquesta, la plantilla de respostes i la resolució o informe de qualsevol tipus de reclamacions i/o recursos corresponen exclusivament a aquest últim òrgan.  
Seté. Eficàcia dels actes de la comissió de selecció  
Tots els actes i acords adoptats per la comissió de selecció en l'àmbit de les matèries i atribucions assignades vincularan el personal aspirant i la resta d'òrgans tècnics de selecció dels quals procedisquen els membres de cadascuna de les seues corresponents agrupacions.  
  
Huité   
Es faculta la persona titular de la Direcció General de Funció Pública per a dictar tots els actes que calguen per al desplegament i l'execució de la present resolució.  
  
La present resolució posa fi a la via administrativa, i contra aquesta podrà interposar-se, potestativament, un recurs de reposició en el termini d'un mes, comptador des de l'endemà de la publicació en el Diari Oficial de la Generalitat Valenciana, davant el mateix òrgan que ha dictat l'acte objecte de recurs, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen interposar, si escau, qualsevol altre que estimen procedent.  
  
  
València, 26 de novembre de 2020.- La consellera de Justícia, Interior i Administració Pública: Gabriela Bravo Sanestanislao.  
  
  
ANNEX  
  
COMISSIÓ DE SELECCIÓ  
AGRUPACIÓ A2, 1-O  
Queda constituïda la Comissió de Selecció Agrupació 1-O per les persones designades tant en qualitat de titulars com de suplents i conservant aquesta condició, per a l'exercici de les funcions pròpies de la Secretaria dels OTS, nomenats en les convocatòries que s'esmenten a continuació i l'àmbit de les quals comprén els cossos A2-02, A2-20 i A2-25:  
- Ordre 5/2019, de 4 de juliol, de la Conselleria de Justícia, Interior i Administració Pública, per la qual es convocaren proves selectives d'accés al cos superior de gestió en enginyeria tècnica en informàtica de l'Administració de la Generalitat, A2-02, convocatòries 5/18 (DOGV núm. 8599, de 25.07.2019).  
- Ordre 41/2019, de 5 de desembre, de la Conselleria de Justícia, Interior i Administració Pública, per la qual es convocaren proves selectives d'accés al cos superior de gestió en fisioteràpia de l'Administració de la Generalitat, A2-20, convocatòries 39/18 (DOGV núm. 8696, de 12.12.2019).  
- Ordre 8/2020, d'11 de febrer, de la Conselleria de Justícia, Interior i Administració Pública, per la qual es convocaren proves selectives d'accés al cos superior de gestió de seguretat pública de l'Administració de la Generalitat, A2-25, convocatòries 83/18 (DOGV núm. 8743, de 19.02.2020).  
  
MEMBRES DE LA COMISSIÓ DE SELECCIÓ AGRUPACIÓ A2, 1-O  
A2-02, A2-20 i A2-25  
Titulars:  
Presidència: Marta Climent Viguer, funcionària de carrera del cos A1-01  
Vocalia: José María Montes Gomez, funcionari de carrera del cos A1-01  
Secretaria: Belén Ruiz Ventura, funcionària de carrera del cos A1-01  
  
Suplents:  
Presidència: Luis Zarzuela Luna, funcionari de carrera del cos A2-01  
Vocalia: M. Ángeles Pescador Devesa, funcionària de carrera del cos A2-01  
Secretaria: David Iranzo Pérez, funcionari de carrera del cos A2-01